BCCI
భారత్‌ వ్యవహారం తేలేది మే 7న
న్యూఢిల్లీ: ఐసిసి చాంపియన్స్‌ ట్రోఫీ ఈ సంవత్సరం జూన్‌లో జరుగనున్న సంగతి తెలిసిందే.దీంతో భారత్‌ ఆడుతుందా? లేదా? అనే విషయం మే 7న తేలనుంది.ఈ మేరకు బిసిసిఐ బోర్డు కొత్త పాలక కమిటీ (సిఒఎ) ఛీప్‌ వినోద్‌ రా§్‌ు స్పష్టం చేశాడు.ఆదాయ పంపిణీ విధానంలో బిసిసిఐకి వ్యతిరేకంగా నిర్ణయం వెలువడిన నేపథ్యంలో ప్రత్యేక సర్వసభ్య సమావేశం (ఎస్‌జిఎం)ను ఏర్పాటు చేయాలని బిసిసిఐ నిర్ణయించింది.మే 7న జరిగే బిసిసిఐ ప్రత్యేక సర్వసభ్య సమావేశంలో చర్చించిన తరువాత తుది నిర్ణయం తీసుకోనుంది.మే 7న ఢిల్లీ వేదికగా ఎస్‌జిఎం జరుగనుందని బిసిసిఐ తాత్కాలిక అధ్యక్షులు సికె ఖన్నా పేర్కొన్నాడు.
ఐసిసిలో బిగ్‌ 3 ఫార్ములాకు చుక్కెదురు కావడంతో చాంపియన్స్‌ ట్రోఫీ నుంచి వైదొలుగుతారా? అన్న ప్రశ్నకు ఆయన సమాధానమిచ్చారు.దాని గురించి ఇప్పుడే ఎలా చెప్పగలను.అన్ని అవకాశాలను పరిశీలిస్తున్నాం.ఎస్‌జిఎంలో బోర్డు ఉన్నతాధికారులంతా కలిసి దీనిపై చర్చించాకే నిర్ణయం తీసుకుంటారు.అంతే తప్ప అది ఏమి జరుగకుండానే ముందస్తుగా చెప్పడం వీలు కాదు అని ఆయన పేర్కొ న్నాడు.ఐసిసి ఆదాయ పంపిణీలో బిసిసిఐకి వ్యతిరేకంగా నిర్ణయం వెలువడడంతో చాంపియన్స్‌ ట్రోఫీని భారత జట్టు బహిష్కరించనుందని వార్తలు వచ్చాయి.చాంపియన్స్‌ ట్రోఫీకి దూరమైతే…. దీని వల్ల బిసిసిఐకి నష్టం.చాంపియన్స్‌ ట్రోఫీకి దూరమైతే ప్రపంచ క్రికెట్‌లో భారత్‌ ఒంటరయ్యే ప్రమాదముందని సీనియర్లు హెచ్చరిస్తున్నారు.మరోవైపు చాంపియన్స్‌ ట్రోఫీ కోసం టీమిండియాను ప్రకటించే తుది గడువు ఏప్రిల్‌ 25 ముగిసినప్పటికి బిసిసిఐ మాత్రం ఇప్పటి వరకు జట్టును ఎంపిక చేయలేదు.
390 మిలియన్‌ డాలర్లు ఇస్తామని ముందుకొచ్చిన ఐసిసి….
ఇక కొత్త ఫార్ములా ప్రకారం 293 మిలియన్‌ డాలర్లతో పాటు అదనంగా మరో 100 మిలియన్‌ డాలర్లు ఇచ్చేందుకు ఐసిసి ముందుకొచ్చింది.
వర్కింగ్‌ గ్రూపు కూడా ఓటింగ్‌కు ముందు బిసిసిఐ ప్రతినిథి అమితాబ్‌ చౌదరితో సమావేశమై మొత్తం 390 మిలియన్‌ డాలర్లు ఇస్తామని అధికారికంగా ప్రతిపాదించింది. 450 మిలియన్‌ డాలర్లు కోరిన బిసిసిఐ ఐసిసి పరిపాలనలో ఎలాంటి మార్పులు చేయకుండా 450 మిలియన్‌ డాలర్లు ఇవ్వాలని బిసిసిఐ కోరుతుంది.ఒకవేళ 450 మిలియన్‌ డాలర్లు ఇచ్చేందుకు అంగీకరిస్తే మా బోర్డును ఒప్పిస్తామని అమితాబ్‌ చౌదరి అంతర్జాతీయ కౌన్సిల్‌కు పేర్కొన్నాడు.
అయితే శశాంక్‌ మనోహర్‌ దీనికి అంగీకరించే స్థితిలో లేడని ఐసిసి వర్గాలు పేర్కొన్నాయి.కొత్త ఆదాయ పంపిణీ పద్దతితో బిసిసిఐ ఆదాయానికి భారీగా కోత పడినా,మిగతా దేశాలతో పోలిస్తే ఇప్పటికే భారత్‌కే ఎక్కువ వాటా అందనుంది.బిగ్‌-3 ఫార్ములా ప్రకారం ఎనిమిది సంవత్సరాల కాలానికి బిసిసిఐకి 570 మిలియన్‌ డాలర్లు వచ్చేవి.కానీ కొత్త విధానం ప్రకారం ఇప్పుడు 293 మిలియన్‌ డాలర్ల ఆదాయం మాత్రమే వస్తున్నా మిగతా దేశాల కంటే ఇది చాలా ఎక్కువ.ఇంగ్లండ్‌కు 143 మిలియన్‌ డాలర్లు,జింబాబ్వేకు 94 మిలియన్‌ డాలర్లు మిగతా ఏడు సభ్య దేశాలకు ఒక్కొక్కరికి 132 మిలియన్‌ డాలర్ల చొప్పున ఆదాయం సమకూరనుంది.జింబాబ్వేకు అత్యల్పంగా 94 మిలియన్‌ డాలర్లు దక్కనుండగా మిగతా బోర్డులకు 132 మిలియన్‌ డాలర్ల చొప్పున అభించనున్నాయి.